open-index/open-wikipedia-markdown huggingface dataset:
Anatolij Medennikov

**Anatolij Sergejevitsj Medennikov** (russisk: Анатолий Сергеевич Меденников; født 16. mars 1958 i Sverdlovsk i daværende Sovjetunionen) er en sovjetiskfødt russisk tidligere skøyteløper som deltok i De olympiske vinterleker 1980 i Lake Placid og i tre sprintverdensmesterskap på skøyter i 1979, 1981 og 1982. Han konkurrerte for Dinamo i Sverdlovsk til og med sesongen 1985/86 som ble hans siste aktive skøyteløpersesong på høyt nasjonalt seniornivå.

Medennikovs første internasjonale mesterskap var Junior-VM på skøyter 1978 i canadiske Montreal hvor han ble nummer fem sammenlagt bak den amerikanske mesteren Eric Heiden.

Under de olympiske konkurransene i hurtigløp i 1980 deltok han på 500 meter og tok en 7.-plass og en 15.-plass på  meter. Medennikov vant en bronsemedalje sammenlagt bak norske Frode Rønning og landslagskollega Sergej Khlebnikov under sprint-VM på skøyter i Grenoble, Frankrike i 1981. Der tok han en 2.-plass på 500 meter den andre dagen bare slått av Rønning.

## Meritter
### Personlige rekorder

### Andre rekorder
Medennikov noterte fem uoffisielle verdensrekorder som seniorløper; to på 500 meter, to på  meter og èn i sprint firkamp alle satt på Medeo i Alma-Ata.

## Referanser




## Eksterne lenker
* 
*  Anatoli Medennikov på www.ISU.html.infostradasports.com
*  Anatolij Medennikov på Jakub Majerski's Speedskating database (Adelskalender distanser og sammenlagt)
* 
*  Anatoli Medennikov på The-Sports.org (Internasjonale mesterskapsresultater)
Makedonia

**Makedonia** kan vise til:
* Nord-Makedonia, et land i Sørøst-Europa
* En gresk provins, se Makedonia (Hellas)
* Makedonia (region), en region som dekker de ovennevnte, samt deler av Bulgaria, Albania, Kosovo og Serbia
* Oldtidens Makedonia
* Kongeriket Makedonia
* Makedonia (romersk provins)
* Republikken Makedonia, et tidligere navn på Nord-Makedonia
* Den tidligere jugoslaviske republikk Makedonia, et tidligere navn på Nord-Makedonia
Valevatn (Valle)

**Valevatn** er en innsjø øst for Setesdalen i Valle kommune i Agder. Innsjøen har utløp mot sør via Reppestjørn og Skremesåne.

## Referanser
EM i friidrett 2016 – Lengdehopp kvinner

**[[Lengdehopp]] kvinner** under EM i friidrett 2016 fant sted den 6. og 8. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.

Nadia Akpana Assa representerte Norge og kom på 8.-plass i finalen.

## Rekorder

## Program

## Resultater
### Kvalifisering
Kvalifisering: 6,60 m (Q) eller blant utøverne med de tolv beste resultatene (q)

### Finale
Finalen ble avhold fra kl 19:20 den 8. juli 2016

## Referanser


## Eksterne lenker
* amsterdam2016.org, offisielt nettsted for mesterskapet
EM i friidrett 2016 – 100 meter kvinner

**[[100 meter]] kvinner** under EM i friidrett 2016 fant sted den 7. og 8. juli 2016 på Olympisch Stadion i Amsterdam, Nederland. Øvelsen bestod av innledende runder, semifinale og finale. De tolv høyest rangerte utøverne var automatisk kvalifisert til semifinalene.   

Ezinne Okparaebo representerte Norge under øvelsen og kom på 10.-plass.

## Rekorder

## Program

## Resultater

### Forsøksheat

De fire førte i hvert heat (Q) og ellers de raskeste (q) kvalifiserte seg til semifinalene.

Vind:Heat 1: -0.5 m/s , Heat 2: -0.4 m/s, Heat 3: -1.0 m/s

### Semifinaler

De første fire I hvert heat (Q) og de tre raskeste ellers (q) kvalifiserte seg til  finalen.

Vind:Heat 1: -1,0 m/s , Heat 2: -0,4 m/s, Heat 3: 0,2 m/s

### Finale
Vind: -0,2 m/s

## Referanser


## Eksterne lenker
* amsterdam2016.org, offisielt nettsted for mesterskapet
FIA superlisens

**FIA superlisens** er en lisens som gir innehaveren tillatelse til å delta i Formel 1. Den utstedes av Det internasjonale bilsportforbundet (FIA) til førere som har oppfylt kriteriene for suksess i lavere motorsportskategorier.

## Krav
For å kvalifisere for en FIA superlisens må føreren tilfredsstille kravene i FIAs internasjonale sportsregler vedlegg L. Per 11. juli 2024 står det i artikkelen:

# Minimumsalder på 18 år ved starten av deres første F1-konkurranse. Etter FIAs eget skjønn kan en fører som nylig og konsekvent har vist fremragende evner og modenhet i formelbilkonkurranser for formelbiler, få innvilget en superlisens ved fylte 17 år.
# Innehaver av en A-konkurranselisens.
# Bestått en FIA-teoriprøve om kunnskap om F1-sportens regler og forskrifter når de søker for første gang
# Fullført minst 80 % av hver av to hele sesonger i et av mesterskapene som er rapportert i supplement 1 til regelverket.
# Akkumulert minst 40 poeng i løpet av de tre foregående sesongene i en hvilken som helst kombinasjon av mesterskapene som er rapportert i tillegg 1 i regelverket.

Dersom føreren tidligere har hatt en superlisens, må de ikke oppfylle disse kravene:

* En fører som har hatt gyldig superlisens i en av de tre foregående sesongene, er kvalifisert for en ny lisens hvis vedkommende har kjørt 100 km i fri trening i løpet av de siste tre årene.
* En fører som tidligere har hatt superlisens, men som ikke har hatt gyldig lisens i løpet av de siste tre årene, kan få innvilget dispensasjon av FIA på grunnlag av "nylig og konsekvent demonstrasjon" av "fremragende ferdigheter i formelbiler".

Per 2024 blir poengene for superlisens tildelt slik:

Eksempelvis; en fører som i løpet av de tre siste år har blitt nummer fire og to ganger nummer seks i Formel 2-mesterskapet vil være kvalifisert til en superlisens.
*Førere kan også få poeng for:
**1 poeng - Kjøre minst 100 km under en fritrening (engelsk: *Free Practice*, forkortet FP) for opptil 10 poeng (med ett poeng per VM-arrangement)
**2 poeng - Fullføre et FIA-mesterskap med et straffepoengsystem uten å få noen straffepoeng.
**5 poeng - Vinne Macaos Grand Prix

## Førerens nasjonalitet
Nasjonaliteten som oppgis på racinglisensen er identisk med førerens pass. Dette er ikke nødvendigvis det samme landet som utsteder racinglisensen. En franskmann som bor i Tyskland, vil få en lisens utstedt av de tyske motorsportmyndighetene, men nasjonaliteten som står på lisensen vil fortsatt være fransk. For å kunne kjøre med tysk nasjonalitet, ville føreren måtte skaffe seg tysk statsborgerskap. Førere med dobbelt statsborgerskap kan velge sin «offisielle» nasjonalitet. 

## Referanser
Royal Air Force Regiment

**Royal Air Force Regiment** er et regiment i Royal Air Force (RAF) med landstridsoppgaver. Regimentets viktigste oppgave er styrkebeskyttelse, men det har også kapasiteter innen taktisk  målstyring av luftstøtte, CBRN-vern og støtte til spesialstyrker.

## Oppdrag
* Styrkebeskyttelse
* Taktisk målstyring av luftstøtte
* CBRN-vern
* Opplæringen innen landstrid og nærkamp innen RAF
Kilde:

### Korps
*Band of the Royal Air Force Regiment* er et av RAFs tre musikkorps.

## Referanser
Al-Kharaqī

**Abū Muḥammad 'Abd al-Jabbār al-Kharaqī** (arabisk: محمد بن أحمد بن بشر المروزي), eller **Al-Kharaqī**, var en persisk astronom og matematiker som virket på 1100-tallet. Han ble født i Kharaq nær Merv. Han arbeidet for Sultan Sanjar ved det persiske hoff. Al-Kharaqī utfordret Ptolemaios' astronomiske teorier som fremstilt i *[[Almagest]]en*, og oppsatte en alternativ teori om sfærene. Han forestilte seg enorme materielle sfærer der planetene beveget seg innenfor tuber.

Under sine reiser i Det ottomanske rike i 1536 anskaffet Guillaume Postel et astronomisk verk av al-Kharaqī, *Muntahā al-idrāk fī taqāsīm al-aflāk* («Den endelige forståelse av sfærenes inndeling»), adnoterte det, og tok det med tilbake til Europa.

Al-Kharaqī forfattet også matematiske traktater som siden er gått tapt: *Al-Risala al-Shāmila* («Komprehensivt traktat») og *Al-Risala al-Maghribiyya* («Nordafrikansk traktat»), relatert til kalkyler med dirhamer og dinarer).

## Verker
* *Muntahā al-idrāk fī taqāsīm al-aflāk*, 1138/9
* *Al-Risala al-Shāmila* 
* *Al-Risala al-Maghribiyya*

## Referanser
Bahir

**Sefer bahir** (hebraisk:  סֵפֶר הַבָּהִיר, «Lysets bok», tittelen kommer fra et sted i Jobs bok), *Sefer ha-bahir*, er en tidlig esoterisk bok som ble sentral innen kabbalaen. Den tilkom i Provence, men tidspunktet for dens tilkomst har vært gjenstands for diskusjon.

Blant haredijøder anses den, på grunn av sin rammefortelling, å stamme fra 100-tallet og være forfattet av Nehunjah ben ha-Kana, men religionshistorikere har datrerte den til langt senere. I begynnelsen av 1900-tallet daterte Gershom Scholem boken til år 1176, men på 1990-tallet daterte Joseph Dan den til 1230-årene.

## Litteratur

* Daniel Abrams: *The Book Bahir*, introduction by Moshe Idel, Cherub Press, Los Angeles, 1994
* Moshe Idel: *Le Problème de la recherche des sources du livre Bahir*, (på hebraisk), Jerusalem Studies Thought, vol VI (III-IV), 1987.
* Charles Mopsik: *Cabale et Cabalistes*, Albin Michel, 1997.
* Gershom Sholem:  *La Kabbale et sa symbolique* (traduction Jean Boesse), Payot, 1966, nouvelle édition, 2003.
* Gershom Sholem: *Les origines de la Kabbale* (traduction Jean Lœwenson), Aubier Montaigne, 1966.
Hagestadbekken kraftverk

**Hagestadbekken kraftverk** (tidligere navn Haavard T. Lien mikrokraftverk) var et vannkraftverk på Hagestad i Birkenes kommune i Agder.

Det var et elvekraftverk som utnyttet et fall på 15 meter i Hagestadbekken.

Installert effekt var 15 kW fra en peltonturbin. Årsproduksjon var 0,1 GWh.

Kraftverket ble i 2023 tatt ut av listen til NVE. Det har da antagelig vært ute av drift i flere år.

## Referanser


## Kilder
* 
* NVE vannkraftdatabase
Basjkortostans nasjonalsang

**Nasjonalsangen til [[republikken Basjkortostan]]** (russisk: Государственный гимн Республики Башкортостан, Gosudarstvennyj gimn Respubliki Basjkortostan; basjkirsk: Башҡортостан Республикаһының Дәүләт гимны, *Başqortostan Respublikahınıñ Däwlät gimnı*) er komponert av Farit Idrisov, og den offisielle teksten ble skrevet på basjkirsk av Ravil Bikbajev og Rashit Sjakur og på russisk av Farit Idrisov og Svetlana Tsjurajeva. Det ble uoffisielt tatt i bruk 12. oktober 1993 og offisielt 18. september 2008. Hymnen er en del av artikkel 112 i grunnloven til Republikken Basjkortostan som en av de nasjonale symbolene til Basjkortostan.

## Sangen

## Referanser
Tanka (dikt)

**Tanka** (短歌, «kort dikt») er en gammel japansk diktsjanger uten rim, som består av 31 moraer fordelt over fem verslinjer: 5/7/5/7/7. Denne diktformen er den dominerende diktformen i klassisk japansk poesi, kalt waka, fra 7. århundre og frem til i dag. Diktene har ingen tittel. 

Tanka-dikt ble først funnet i diktsamlingen Man'yōshū fra 13. århundre, og navnet ble brukt til å skille denne diktformen fra chōka («lange dikt»). Tanka-formen ble raffinert i Kokinshū, en diktsamling fra Heian-perioden (794-1185). Etter at «chōka»-diktformen, og andre mindre diktsjangre, praktisk talt forsvant på slutten av 8. århundre, ble tanka så å si synonym med «waka». Siden omtrent 1900 har ordet «tanka» erstattet ordet «waka» når man snakker om tradisjonell japansk lyrikk (til forskjell fra kanshi, japansk lyrikk skrevet i kinesisk stil). 

Den japanske keiserfamilien holder hvert år en diktopplesningsseremoni ved Keiserpalasset i Tokyo, på nyåret, der en orator leser opp tanka-dikt som keiserfamiliemedlemmene selv har skrevet om et gitt tema.

## Kjente tanka-diktere
*Naobumi Ochiai (1861-1903)
*Masaoka Shiki (1867–1902)
*Akiko Yosano (1878–1942)
*Takuboku Ishikawa (1886–1912)
*Mokichi Saitō (1882–1953)
*Sachio Itō (1864–1913)
*Hakushū Kitahara (1885–1942)
*Takashi Nagatsuka (1879–1915)
*Kanoko Okamoto (1889–1939)
*Bokusui Wakayama (1885–1928)
*Shinobu Orikuchi (1887–1953) under pseudonymet «Shaku Choku»
*Shūji Terayama (1935–1983)
*Tawara Machi (1962- )
*Yukio Mishima (1925–1970)
*Akiko Baba (1928- )
*Fumiko Nakajō (1922- 1954)
*Fumi Saitō (1909- 2002)

## Referanser


## Litteratur
* *Japan: An Illustrated Encyclopedia*, Kodansha Ltd., 1993, s. 1527
* Keene, Donald, *Dawn to the West: Japanese Literature of the Modern Era - Poetry, Drama, Criticism* (A History of Japanese Literature, Volume 4), Columbia University Press, 1999
Collège Sainte-Barbe

**Collège Sainte-Barbe** var frem til det ble stengt i 1999 det eldste *collège* i Frankrike. 

## Historie
Dwnne høyt ansette utdannelsesinstitusjon ble grunnlagt i 1460 og lå i *Rue Valette* ved Montagne Sainte-Geneviève i det 5. arrondissement i Paris. Bygningen ble i 1999 merket som Monument historique. Et universitetsbibliotek ble åpnet der i 2009.

### Noen studenter
Av tidligere *barbister* kan nevnes:

* Diogo de Gouveia (1471–1557)
* Ignace de Loyola (1491–1556)
* André de Gouveia (1497–1548)
* St. François-Xavier (1506–1552)
* Guillaume Postel (1510–1581)
* Achilles Statius (1524–1581)
* Michel Adanson (1727–1806), naturalist)
* Jean Baptiste Louis Romé de Lisle (1736–1790), grunnleggeren var krystallografien
* Jacques-Étienne Montgolfier (1745–1799)
* Eugène Scribe (1791–1861), dramatiker og librettist
* Felix Dupanloup (1802–1878), biskop
* James Manby Gully (1808–1883), pioner innen hydroterapi
* Gustave Eiffel (1832–1923), engineer 
* Arsène d'Arsonval (1851–1940), lege
* Constantin Costa-Foru (1856-1935)
* Alfred Dreyfus (1859–1939)
* Jean Jaurès (1859–1914)
* Charles Péguy (1873–1914)
* Louis Blériot (1872–1936) ingeniør og flyvepioner 
* Henri-George Clouzot (1907–1977), scenarioforfatter
* Michel Piccoli (f. 1925), skuespiller
* Claude Lelouch (f. 1937), scenarioforfatter
* Bernard Kouchner (f. 1939)
* François Berléand (f. 1952)

Blant lærekreftene kan nevnes historikeren Jules Michelet (1798–1874) og journa.listen Serge July (f. 1942).

## Referanser


## Eksterne lenker
*
Andreas Dreier Trio

**Andreas Dreier Trio** er en jazzgruppe med bassisten Andreas Dreier, gitaristen Bjørn Vidar Solli og Adam Pache på trommer. Gruppa har gitt ut albumene *[[Poinciana (2014)|Poinciana]]* (på Losen Records) og  *Ahmad Jamal Prosjekt* (2014).

## Referanser


## Eksterne lenker
*
Jamie Smart

**Jamie Smart **er en britisk forfatter og foredragsholder.  Han er mest kjent for boka *CLARITY: Clear Mind, Better Performance, Bigger Results*, en bok om hvordan oppnå mental klarhet. I 2015 publiserte han en oppfølger, *Little Book of Clarity, A Quick Guide to Focus and Declutter Your Mind.*

## Karriere
Smart vokste opp i et alkoholisert husholdning og begynte å drikke da han var 12. Tidlig i tredveårene sluttet han å drikke men utviklet problemer med stress og depresjon. Han begynte å utforske positiv psykologi og startet firmaet Salad Ltd. i 2003. Han solgte virksomheten i 2012.

## Bibliografi
### ''CLARITY: Clear Mind, Better Performance, Bigger Results''
I 2013 skrev Smart sin første bok, *CLARITY: Clear Mind, Better Performance, Bigger Results*. Boka diskuterer bruken av implikasjonsbasert læring for å oppnå mental klarhet.  Smart foreslår i den at sinnet har en innebygd evne til å 'gå tilbake til' mental klarhet. I boka skriver han om misforståelsen om at omstendigheter er ansvarlige for følelsene våre. Han påstår mental klarhet kommer fra forståelsen av at følelser alltid, og bare, kommer fra tenking i øyeblikket. 

### ''Little Book of Clarity: A Quick Guide to Focus and Declutter Your Mind''
I 2015 gav Smart ut en oppfølger til *CLARITY* med tips til hvordan oppnå mental klarhet og få ting gjort.

## Referanser

## Eksterne lenker
*
Atalburu

**Atalburu** (fra baskisk «atari»*usynlig* og «buru» *hode*) er en overligger over hovedinngangen i et tradisjonelt baskisk hus.

Spesielt i provinsen Nedre Navarra var det vanlig at alle nyoppførte hus på disse steinene fikk påført opplysninger om byggeåret og navnet på ektefellen, eller andre motiver og inskripsjoner som:
* Religiøse symboler, som et kors
* Andre tradisjonelle motiver, som en baskisk kors eller bare et forklarende komma, duer symbol på troskap, stiliserte planter som  symbol på velstand, rosetter av laurbærblader, symbol på udødelighet eller ulike andre som symboler, sol og stjerner
* Arbeidsredskaper
Teksten kan ha religiøse referanser, for eksempel:
* *Au nom du Père et du Fils et du St Esprit m 'a fait bâtir l'an 1806* (norsk: I Faderens, Sønnens og Den hellige ånds navn lot man meg bygge år 1806 ...)

Tradisjonelt har alle baskisk hus et navn, men dette var sjelden skrevet på husets atalburu. Det sto vanligvis skrevet på  en *armarria*, en innmurt stein med våpenskjold, på de husene som hadde slike.

Når et hus fikk et navn, ble navnet nesten aldri endret.
For sin kjærlighets skyld

***For sin kjærlighets skyld*** (svensk: **) er et svensk stumfilm fra 1914 i regi av Mauritz Stiller, som også skrev manuset. Hovedrollene blir spilt av Victor Sjöström og Lili Bech. Norske Egil Eide spiller rollen som fondsmekleren Franz von Bierman.

Den er ikke bevart, heller ikke dens manuskript. 

## Innspillingsfakta
Filmen ble spilt inn i Svenska Biografteaterns ateljé på Lidingö, Bank AB Södra Sveriges lokale på Arsenalsgatan 6 samt ulike gater i Lärkstaden på Östermalm i Stockholm.

## Handling
Fondsmekleren Franz von Bierman har gjort store tap i aksjespekulasjoner på børsen, tap som han ikke lenger kan dekke. Direktør Waller, som er von Biermans største lånegiver, gir ham et ultimatum. Rosa Falck arbeider som kassererske på Wallers kontor. Den unge halte kontoristen Borgen elsker henne i hemmelighet. Rosa nyter en stor tillit hos sin arbeidsgiver. Hun er heller ikke ufølsom for den høflige oppmerksomheten han viser henne når han er innom kontoret. Nå iscenesetter von Bierman sitt store kupp. Han inviterer Rosa på teater med etterfølgende supé. Et kjærlighetsforhold begynner å utvikle seg. Fondsmekleren utnytter raskt situasjonen og får henne neste dag til å låne ham SEK 20.000, som hun henter fra firmakassen.

Rosa er helt betatt av von Bierman. Påfølgende dag, trolig etter en nattlig kjærlighetsscene, ber han henne om et lån av ytterligere SEK 25.000. Hun går med på det mot bedre vitende. Borgen har hele tiden vært en utenforstående tilskuer og følt at noe er iferd med å skje, men ikke forstått hva. På kvelden blir han igjen på kontoret og finner det unnagjemte brevet fra von Bierman til Rosa hvor han ber om mer penger. Borgen slår opp i kassabøkene og oppdager underslaget. Han forteller Rosa om sin oppdagelse. Hun skriver kjapt ned noen ord til von Bierman (*«Jeg må ha pengene tilbake umiddelbart!»*) og oppsøker ham. Fondsmekleren har allerede pakket veskene for å flykte. Når hun ser dem skjønner hun alt sammen og bønnfaller von Bierman om å ta henne med seg på flukten fra loven. Han rister bare på hodet. Tidlig om morgenen mottar Rosa et brev fra Borgen hvor han ber henne om ikke å uroe seg, fordi han har ordnet det hele.

Borgen har nemlig angitt seg selv for underslaget. Når Rosa får vite det forteller hun sannheten for sin sjef, direktør Waller. Fondsmekleren begår selvmord, Rosa blir dømt til en lang fengselsstraff og Borgen lover å vente på henne.

## Rolleliste (i utvalg )
* Victor Sjöström - Borgen, kontorist 
* Lili Bech - Rosa Falck, kassererske 
* Egil Eide - Franz von Bierman, fondsmekler 
* Alfred Lundberg - Ernst Waller, direktør 
* Lilly Jacobsson - Maskinskriverske på fondsmeklerens kontor 
* Richard Lund - Kontorist hos fondsmekleren 
* Karin Alexandersson - Fange i kvinnefengselet 
* Eric Lindholm - Kontorist hos fondsmekleren 
* Agda Helin - Kontorist hos fondsmekleren 
* William Larsson - Kontorist hos fondsmekleren 
* Axel Janse - Fangevokter 
* Emmy Albiin - Vaskehjelp / Fange i kvinnefengselet

## Eksterne lenker
*
Benjamin Franklin-medaljen

**Benjamin Franklin-medaljen**, (engelsk: **Royal Society of Arts Benjamin Franklin Medal**) ble innført i 1956 for å minnes 250. årsdagen for  Benjamin Franklins fødsel og 200-årsdagen for hans medlemskap til Royal Society of Arts.

Medaljen gis av RSA til enkeltpersoner, grupper og organisasjoner.

Medaljen deles ut årlig, vekselvis til borgere av USA og Storbritannia. Medaljen ble utdelt først gang i 1957.

## Vinnere etter år 2000
 
* 2000 Judi Dench, skuespiller
* 2001 Ambassadør Philip Lader, tidligere amerikansk ambassadør til Storbritannia
* 2002 Marjorie Scardino, administrerende direktør ved Pearson PLC
* 2003 General Colin Powell, tidligere utenriksminister i USA
* 2004 Jonathan Ive, visepresident, Apple Computer
* 2005 Amory Lovins, administrativ leder for Rocky Mountain Institute
* 2008 Ken Robinson, forfatter, skoleleder
* 2009 Professor Elizabeth Gould, psykolog, University of California, Los Angeles (UCLA)
* 2010 Professor Jonathan Israel, Historisk institutt for avanserte studier, Princeton, New Jersey.
* 2011 Professor Lawrence W. Sherman, kriminologisk institutt, University of Cambridge.
* 2013 Walter Isaacson, forfatter og administrativ leder, Aspen Institute
* 2015 Chris Anderson, kurator ved TED
* 2016 Wendy Kopp, leder og en av dem som grunnla Teach For All
* 2018 Herbie Hancock, musiker/komponist

## Referanser
EM i friidrett 2016 – 200 meter menn

**[[200 meter]] menn** under EM i friidrett 2016 fant sted den 7. og 8. juli 2016 på Olympisch Stadion i Amsterdam, Nederland. Øvelsen bestod av innledende runder, semifinale og finale. De tolv høyest rangerte utøverne var automatisk kvalifisert til semifinalene.   

## Program

## Resultater

### Runde 1

De tre første i hvert head (Q) og de fem raskeste elleres (q) kvalifiserte seg til semifinalene.

Vind:
Heat 1: -1.1 m/s, Heat 2: -1.2 m/s, Heat 3: -0.1 m/s

### Semifinaler
De første to i hvert heat 2 (Q) og de to raskeste ellers (q) kvalifiserte seg til finalen.

Vind:
Heat 1: -1,7 m/s, Heat 2: -0,1 m/s, Heat 3: -1,1 m/s

### Finale
Vind: -0,9 m/s

## Referanser


## Eksterne lenker
* amsterdam2016.org, offisielt nettsted for mesterskapet
Talaimannar

**Talaimannar** (tamilsk: தலைமன்னார்; singalesisk: තලෙයිමන්නාරම) er en bosetning på Sri Lanka som ligger på den nordvestlige kysten av Mannar-øya.

## Transport
Før den den ble alvorlig ødelagt av en syklon i desember 1964 var den endestasjon for fergeforbindelsen til India som gikk tvers over det svært grunne Palkstredet.

Fra Talaimannar går det vei til Mannar og dermed til resten av Sri Lanka

## Grensen til India

Talaimannar (Sri Lanka) ligger ca 18 km øst for Dhanushkodi. (India). Ram Sethu bedre kjent som Adam's Bridge, er en kjede av sandbanker mellom Talaimannar og Danushkodi, som også utgjør grensen mellom India og Sri Lanka, denne grensen er den er den korteste i verden,

Sanddynen er ca 100 meter høy og 2 m bred.

## Referanser


## Eksterne lenker
*
Angela Eagle

**Angela Eagle** (født 1961) er en britisk politiker for Labour, og medlem av Underhuset i Det britiske parlamentet siden 1992. Eagle var pensjonsminister fra juni 2009 til mai 2010 i Gordon Browns regjering.

Eagle er homofil og kom ut i et avisintervju i september 1997. I september 2008 inngikk hun registrert partnerskap med Maria Exall.

Eagle ble i 2020 utnevnt til kommandørdame av Order of the British Empire (DBE). Hun ble derved opphøyet i ridderstanden og fikk rett til å føre tiltaleformen dame foran sitt navn.

## Referanser


## Eksterne lenker
* 
* 
*
Kōken

**Kōken** (japansk  *Kōken-tennō*; også kjent som *prinsesse Abe* (阿部内親王, *Abe-naishinnō*, født 718, død 28. august 770) var en regjerende japansk keiserinne. Hun regjerte i to perioder, under forskjellige navn: fra 749 til 758 under navnet **Kōken**, og fra 764 til 770 under navnet **Shōtoku**  (称徳天皇). 

Kōkens regjeringstid var turbulent, og hun ble utsatt for kuppforsøk av Tachibana Naramaro og Fujiwara no Nakamaro. 

## Liv og virke
### Bakgrunn
Keiserinne Kōkens personnavn (*[[imina]]*) var  . Hun var datter til keiser Shōmu og keiserinne Kōmyō (光明皇后), Fujiwara Komyoshi), deres eneste felles datter. 

### Keiserinne
### Første regjeringstid, 46. ''tenno''
Hun etterfulgte sin far på tronen i 749, som  den 46. *[[tennō]]* av Japan. Hun avsatte sin kronprins *Funado*, som keiser Shōmu hadde bestemt som den neste i tronfølgen. Dermed la han og tre andre prinser (*Shihoyaki*, *Kibumi*, *Asukabe*) planer og et opprør for å styrte henne. Også Naramaro, sønnen til den nettopp avdøde «venstresidens kansler«» *[[Tachibana no Moroe]]*, var med på opprørsplanene. Men det hele endte med at sistnevnte ble henrettet. Disse begivenheter førte til at familien Fujiwaras makt ved hoffet ble styrket.

Etter avsettelsen av hennes «uverdige» sønn, gav keiserinnen den forordning at hvert hushold skulle ha for hånden en avskrift av *Ko-kiyo* (katekismen for barnas plikter) - et skridft som formodes å ha blitt forfattet av henne selv.

### Abdikasjon, nonne
I år 758 abdiserte hun til fordel for sin fetter prins Ōhi 大炊, som under navnet keiser Junnin tok makten. Året før hadde adoptert nettopp ham og bestemt man som sin tronfølger.

Kōken ble i 762 buddhistisk nonne i Nara-klosteret Hokke-ji (; hennes mors tidligere residens), men var derfras fortsatt delaktig i styret av riket. Hennes rival på denne tid var hennes morbror Fujiwara no Nakamaro.

### Første regjeringstid, 48. ''tenno''
I 764 avsatte hun sin adoptivsønn og fetter og besteg på nytt tronen (forøvrig uten å oppgi sine bufddhistiske nonneløfter), som den 46. keiser av Japan.
 
Hun er mest kjent for sin begunstigelse av sin påståtte elsker, buddhistmunken Dōkyō (道鏡), som hun gav titler og makt. Et orakel ved Usa-helligdommen kom en gang med en uttalelse om at Dōkyō en gang skulle bli keiser, men da Kōken sendte Wake no Kiyomaro (和気清麻呂?) for å bekrefte uttalelsen, ble den trukket tilbake. 

Kōken døde av smittekopper. Etter hennes død ble Dōkyō sendt i landflyktighet. Hun ble etterfulgt av sin nevøs barnebarn, keiser Kōnin.

## Referanser


## Litteratur
*
KaeilOS

**KaeilOS** er en Linuxdistribusjon for innebygde systemer. Distribusjonen er basert på Debian, og blir utviklet av det italienske selskapet KOAN. Distribusjonen kjører på ARM og x86.

Første versjon ble lansert i januar 2000. Siste versjon er 4.2.1 og ble lansert i juli 2011.

## Eksterne lenker
* KaeilOS hjemmeside
Antiokhos fra Askalon

**Antiokhos fra Askalon** (140/125 f.Kr. – ca. 69/68 f.Kr.) var en gresk filosof fra hellenistisk tid.

Antiokhos flyttet til Athen i ung alder og ble medlem av Platons akademi rundt 110 f.Kr., da Filon fra Larissa ble skolens skolark. På denne tiden sto Filon for den akademiske skeptisismen som hadde rådd grunnen ved Akademiet siden skolarkatet til Arkesilaos i første halvdel av det tredje århundre f.Kr. Antiokhos var Filons disippel i mange år og forsvarte synspunktene hans i sine egne skrifter, men en gang før 79 f.Kr. brøt han brått med Filon og avviste skeptisismen. Antiokhos forsvarte nå en epistemologisk teori som i hovedsak tilsvarte stoikernes, og en etisk teori som var en syntese av elementer fra  Platons *[[Platons akademi|Akademia]]* og Zenons *[[Stoa]]*. På begge disse feltene hevdet Antiokhos at han blåste liv i doktrinene fra Platons gamle Akedemi og hans første etterkommere, hvorav han regnet Aristoteles. Fra nå av var Antiokhos en dogmatist. 

Antiokhos var skolark ved Platons akademi i Athen rundt 80 f.Kr. 

Blant Antiokhos' elever var Lucullus, Varro og Cicero. Brutus regnet seg som tilhenger av Antiokhos' filosofi.

## Kilder
* 

## Referanser
Alf Rød

**Alf Rød** (1894–1969) var en norsk manusforfatter, dramatiker og regissør.

Røds hovedsakelige felt var som manusforfatter. Han debuterte som det i 1926 i *[[Baldevins bryllup (stumfilm)|Baldevins bryllup]]* basert på et skuespill av Vilhelm Krag. Rød skrev sammenlagt syv filmmanus 1926–1941. Sammen med Thorleif Reiss skrev han også skuespillet *Snehvit*, som ble satt opp på Nationaltheatret i 1929.

I 1936 regisserte Rød sin første og eneste langfilm, *[[Dyrk jorden!]]*. I 1938 regisserte han kortfilmen *Bygg din framtid!*, en dokumentarfilm for Norges Kooperative Landsforening. Rød skrev teksten til melodien «Fanteguttens lengsel» fra filmen *[[Fantegutten]]* fra 1932 og sangtekster til filmen *[[Marianne på sykehus]]* fra 1950.

## Filmografi
### Manus
* 1926 – *[[Baldevins bryllup (1926)|Baldevins bryllup]]*
* 1927 – *[[Madame besøker Oslo]]*
* 1927 – *[[Troll-elgen (film)|Troll-elgen]]*
* 1928 – *[[Bergenstoget plyndret i natt (film)|Bergenstoget plyndret i natt]]*
* 1932 – *[[Prinsessen som ingen kunne målbinde (film)|Prinsessen som ingen kunne målbinde]]*
* 1936 – *[[Dyrk jorden!]]*
* 1941 – *[[Kjærlighet og vennskap]]*

### Regi
* 1936 – *[[Dyrk jorden!]]*
* 1938 – *[[Bygg din framtid!]]*

## Referanser


## Eksterne lenker
*
Lucius Licinius Lucullus

**Lucius Licinius Lucullus** (117 f.Kr. – 56 f.Kr.) var en romersk senator og feltherre.

Lucullus gjorde karriere i Forbundsfellekrigen som militærtribun under Sulla og ble konsul i 74 f.Kr. Etter at han erobret det lilleasiasiatiske kongeriket Pontos, fikk han tilnavnet *Ponticus*.

Han bygde seg opp en enorm formue og ble kjent for sine grandiose gjestebud.

## Referanser


## Litteratur
* Arthur Keaveney: *Lucullus. A life.* Routledge, London o.a. 1992, ISBN 0-415-03219-9

## Eksterne lenker
* 
*
Ordstyrerklubbe

En **ordstyrerklubbe** er et redskap som brukes ved å slå den mot et bord eller en egen slagflate i den hensikt å påkalle oppmerksomhet, sette punktum for en diskusjon eller vise at en beslutning er fattet under et møte. Ordstyrerklubber anvendes av ordstyreren (møtelederen) i et møte, for eksempel en ordfører, en styreformann, en dommer eller en auksjonarius. Med utgangspunkt i den spesifikke situasjonen den benyttes i anvendes flere forskjellige navn på det samme redskapet: *formannsklubbe*, *dommerklubbe*, *auksjonshammer*, *ordførerklubbe*, *møteklubbe* eller *foreningsklubbe*.

Utformingen av ordstyrerklubber kan variere, men i hovedsak har de utsende som en hammer med et hode på et skaft. Hodet er ofte dobbeltsidig og gjerne utformet som en sylinder. Både skaftet og hodet er gjerne laget i tre, og kan ha forskjellig ornamentering. Det er ikke uvanlig at ordstyrerklubber har en egen tilhørende slagflate utformet i passende stil. 

## Eksterne lenker
*
Åndens fenomenologi

**Åndens fenomenologi** (originaltittel *Phänomenologie des Geistes*) er et filosofisk verk av Georg Wilhelm Friedrich Hegel. 

## Litteratur
* *Åndens fenomenologi* med innledning av Dag Østerberg utgitt i serien Bokklubbens kulturbibliotek ISBN 9788252565126 
*  med innledning av Dag Østerberg 
* *System der Wissenschaft. Erster Theil, die Phänomenologie des Geistes* Originalutgave fra 1807 utgitt av Joseph Anton Goebhardt, digitalisert utgave i Deutsches Textarchiv

; Om Åndens fenomenologi
* Carl-Göran Heidegren *Hegels fenomenologi : en analys och kommentar* utgitt i serie: *Moderna tyska tänkare* Symposion 1995  ISBN 9171392319
Sapling Foundation

**Sapling Foundation** er en non-profit organisasjon som arrangerer  de årlige TED global konferansene. Den ble grunnlagt av Chris Anderson i 1996.

Organisasjonen beskriver sitt arbeide som følger:

:«The goal of the foundation is to foster the spread of great ideas. It aims to provide a platform for the world's smartest thinkers, greatest visionaries and most-:inspiring teachers, so that millions of people can gain a better understanding of the biggest issues faced by the world, and a desire to help create a better :future.»
## Referanser
Søra Monsvatnet

**Søra Monsvatnet** er en innsjø sørvest for Reinshornheii vest i Bygland kommune i Agder. Innsjøen ligger innenfor Setesdal Vesthei - Ryfylkeheiane Landskapsvernområde, og har utløp mot sør til Gaukheivatnet.

## Referanser
William McDougall

**William McDougall** (født 1871, død 1938) var en britisk-amerikansk psykolog som virket som professor ved flere universiteter i USA. Han var viktig som en grunnlegger av flere av underdisiplinene i psykologien. Hans bidrag spenner over en rekke områder, men han er mest kjent for sin lære om menneskelige instinkter, som ble lansert som grunnlag for sosialpsykologien i *Introduction to Social Psychology* (1908).

## Referanser
Stormix

**Stormix** var et programvareselskap som debuterte med den Debian-baserte Linuxdistribusjonen ’’Storm Linux 2000’’ i slutten av 1999. Selskapet hadde sitt hovedkvarter i Harbour Centre, Vancouver i British Colombia, Canada. Selskapet produserte også en personlig brannmur og begynte utviklingen av en rack-mount tjener og kompatibilitet med virtuelle private nettverk.

## Eksterne lenker
*Feature: Storm Linux
Robert Redfield

**Robert Redfield** (født 1897, død 1958) var en amerikansk antropolog som virket som professor ved University of Chicago fra 1928 til sin død. Han gjennomførte studier av indianske kulturer i Mexico og Guatemala. Redfield anses som en ledende autoritet på områder som kulturkontakt og sosial og kulturell endring. Han var president i The American Anthropological Association. Hans verker inkluderer *Tepoztlan, a Mexican Village – A Study of Folk Life* (1930), *The Folk Culture of Yucatán* (1941), *The Little Community* (1955) og *Peasant Society and Culture* (1956).
## Referanser
Dyrk jorden!

***Dyrk jorden!*** er en norsk svart-hvitt spillefilm fra 1936 skrevet og regissert av Alf Rød, forøvrig hans eneste langfilm.

## Rolleliste
* Reidar Borgeli - Trond 
* Ragna Breda - Guri 
* Arnfinn Brodersen - Bjarne Engset, Olas sønn 
* Nils Hald - Hjalmar 
* Julie Lampe - Mor Øverli 
* Gerd Løwlie - Åse, tjenestepiken 
* Einar Vaage - Ola Engset 

## Eksterne lenker
*''Dyrk jorden!'' i Norsk filmografi
Proxmox Virtual Environment

**Proxmox Virtual Environment** (**Proxmox VE** eller **PVE**) er en Linuxdistribusjon for tjenere. Distribusjonen er basert på Debian, og benytter en modifisert Red Hat Enterprise Linux-kjerne for å håndtere virtuelle maskiner og kontainere.
  Distribusjonen er internett-basert og kjører på 64-biter x86.

Første versjon ble lansert i 15. april 2008. Siste versjon er 7.0 og ble lansert i 6. juli 2021.

## Referanser
Joseph Banks Rhine

**Joseph Banks Rhine** (kjent som **J.B. Rhine**, født 29. september 1895 i Waterloo, Pennsylvania, død 20. februar 1980) var en amerikansk botaniker som etablerte vitenskapelig forskning innen parapsykologi som en gren av psykologi ved Duke University.

Rhine studerte ved Harvard University hvor han ble kjent med professor William McDougall. I 1927 flyttet han til Duke University i Durham i Nord-Carolina for å arbeide under professor McDougall. Rhine påbegynte der arbeidet med å vitenskapeliggjøre parapsykologien. Rhine var så i perioden 1937-50 professor ved Duke University hvor han utførte omfattende forskning på parapsykologisk fenomener og ESP.

## Bibliografi i utvalg
* Rhine, J. B. (1934). *Extrasensory Perception (book)|Extra-Sensory Perception*. Boston, MA, US: Bruce Humphries.
* Rhine, J. B. (1937). *New Frontiers of the Mind*. New York, NY, US.
* Rhine, J. B., Pratt, J. G., Stuart, C. E., Smith, B. M., Greenwood, J. A. (1940). *Extra-Sensory Perception After Sixty Years*. New York, NY, US: Henry Holt. 
* Rhine, J. B. (1947). *The Reach of the Mind*. New York, NY, US: William Sloane.
* Rhine, J. B. (1953). *New World of the Mind*. New York, NY, US: William Sloane.
* Rhine, J. B., & Pratt, J. G. (1957). *Parapsychology: Frontier Science of the Mind*. Springfield, IL, US Charles C. Thomas.

* Rhine, J. B., & Associates (Eds.). (1965). *Parapsychology from Duke to FRNM*. Durham, NC, US: Parapsychology Press.
* Rhine, J. B., & Brier, R. (Eds.). (1968). *Parapsychology Today*. New York, NY, US: Citadel.
* Rhine, J. B. (Ed.). (1971). *Progress in Parapsychology*. Durham, NC, US: Parapsychology Press.

## Referanser


## Eksterne lenker
* http://archived.parapsych.org/members/jb_rhine.html 
* http://www.rhine.org/
Hakkeorden

**Hakkeorden** eller **hakkeloven** er et sosialt system hos flokkdyr, særlig fugler. Hakkeordenen bestemmer hvert dyrs prioritet ved tilgang til ressurser som føde, hvilesteder og lignende. Hakkeordenen ble opprinnelig observert hos høns og første gang beskrevet av den norske zoologen Thorleif Schjelderup-Ebbe i doktorgraden *Gallus domesticus in seinem täglichen Leben* om hønenes dagligliv, under betegnelsene *Hackordnung* og *Hackliste*. Fra det tyske begrepet har begrepet blitt oversatt til en stor mengde språk, og begrepet har blitt tatt i bruk om det samme fenomenet hos andre dyr enn høns.

## Referanser
EM i friidrett 2016 – 1500 meter menn

**[[1500 meter]] menn** under EM i friidrett 2016 fant sted den 7. og 9. juli 2016 på Olympisch Stadion i Amsterdam, Nederland.   

## Program

### Runde 1

De første tre i hvert heat (Q) og de tre raskeste ellers (q) kvalifiserte seg til finalen.

### Finale
Finalen fant sted kl 21.50 den 9. juli

## Referanser


## Eksterne lenker
* amsterdam2016.org, offisielt nettsted for mesterskapet
Rygene miniaggregat

**Rygene miniaggregat** er et vannkraftverk i Grimstad kommune i Agder.

Det utnytter et fall på 15 meter i dammen til Rygene kraftverk.

Installert effekt er 110 kW. Årsproduksjon er 0,4 GWh

## Referanser


## Kilder
* 
* NVE vannkraftdatabase
Oscar Larsen (skuespiller)

**Oscar Ludvig Larsen** (født 19. oktober 1863 i Kristiania, nåværende Oslo, død 30. desember 1939 samme sted) var en norsk skuespiller og korist.

Han virket ved Nationaltheatret i mesteparten av sin karriere. Larsen medvirket blant annet i Henrik Ibsens *[[Ett dockhem]]* (1906) og William Shakespeares *[[Hamlet]]* (1921). Han gjorde også filmroller og debuterte i 1925 i *[[Fager er lien]]*. I 1926 spilte Larsen i *[[Brudeferden i Hardanger (film)|Brudeferden i Hardanger]]* og *[[Glomdalsbruden]]*. I 1932 medvirket han i *[[Fantegutten]]*, noe som ble hans siste filmrolle.

## Filmografi
* 1925 – *[[Fager er lien]]*
* 1926 – *[[Brudeferden i Hardanger (film)|Brudeferden i Hardanger]]*
* 1926 – *[[Glomdalsbruden]]*
* 1932 – *[[Fantegutten]]*

## Referanser


## Eksterne lenker
*
EM i friidrett 2016 – Spydkast kvinner

**[[Spydkast]] kvinner** under EM i friidrett 2016 fant sted den 7. og 9. juli 2016 på Olympisch Stadion i Amsterdam, Nederland. Øvelsen bestod av kvalifisering og finale.

## Rekorder

## Program

## Resultater

### Kvalifisering

Kvalifisering: Direktekvalifiseringskravet var på 60,00 m (Q) eller være blant de tolv som hadde best resultat (q)

### Finale
Finalen ble avholdt 18.45 den 9. juli 2016.

## Referanser


## Eksterne lenker
* amsterdam2016.org, offisielt nettsted for mesterskapet
Aspen-instituttet

**Aspen institutt** (engelsk: **Aspen Institute**) er en internasjonal ideell organisasjon som ble opprettet i 1950 som **Institute of Humanistic Studies**. Organisasjonen er dedikert til å "fremme ledelse, styrke tidløse idéer og verdier, og fordomsfri dialog om tidens emner". Instituttet og dets internasjonale partnere fremmer utøvelsen av felles interesser og en dypere forståelse i en upartisk og «ikke-ideologisk» innstilling gjennom regelmessige seminarer, politiske programmer, konferanser, ledelse og utvikling av tiltak. Instituttet har hovedkontor i Washington, D.C., USA, og har studiesteder i Aspen, Colorado (dens opprinnelige hjem) og nær kysten av Chesapeake Bay på Wye River i Maryland. Det er samarbeidende Aspen-institutter i Berlin, Roma, Madrid, Paris, Lyon, Tokyo, New Delhi, Praha og Bucharest, så vel som ledelse initiativer i USA og på det Afrikanske kontinentet, India og Sentral-Amerika.

Aspen-instituttet er i stor grad finansiert av internasjonale stiftelser som Carnegie Corporation, Rockefeller-stiftelsen, Gates Foundation, Lumina-stiftelsen, og Ford-stiftelsen, seminaravgifter, samt individuelle donasjoner. Dets styre omfatter ledere fra politikk, offentlige institusjoner, næringslivet og akademikere.

## Eksterne lenker
* 
* 
* Aspen Institutt
* Institutt skolerer forretningslivets «haier»
* Aspen festival
* The Aspen Institutts forretningsprogram
Lastskillebryter

En **lastskillebryter** er en elektrisk bryter med bryteevne 10–50 MVA (megavoltampere), for inn- og utkobling av normale belastninger. Den anvendes ofte sammen med høyeffektsikringer som sørger for brytningen ved f.eks. kortslutninger.

## Kilder
* Lastskillebryter. (2009, 14. februar). I Store norske leksikon. Hentet 10. juli 2016 fra https://snl.no/lastskillebryter.
Carnegie Corporation of New York

**Carnegie Corporation of New York** er en stiftelse i USA som ble startet av Andrew Carnegie i 1911 «for å fremme utvikling og spredning av kunnskap og forståelse».

Carnegie Corporation har bidratt til å etablere og utstyre en rekke institusjoner, inkludert Carnegie bibliotek, National Research Council og det russiske forskningssenter ved Harvard University.

TV-programmet Sesam stasjon fikk i mange år støtte fra  Carnegies andre allmennyttige organisasjoner, spesielt Carnegie Endowment for International Peace (CEIP), Carnegie Foundation for the Advancement of Teaching (CFAT), og Carnegie Institution for Science (CIS).

## Se også
* Nicholas Murray Butler

## Referanser


## Litteratur
* Ellen C. Lagemann, *The Politics of Knowledge.* Middletown, CT: Wesleyan University Press, 1989.

## Eksterne lenker
* Carnegie Corporation of New York
* History of the Carnegie Corporation
* Carnegie Corporation of New York arkiver ved Columbia University
Frederic Bartlett

**Frederic Bartlett** (født 1886, død 1969) var en britisk psykolog og den som grunnlag og ledet det psykologiske laboratorium ved University of Cambridge 1922–52. Han var professor i eksperimentalpsykologi samme sted 1931–52. 

Han er særlig kjent for sine studier av hukommelsesprosessen, ryktedannelse og tenkningens psykologi. Hovedverker: *Remembering* (1932), og Thinking (1958). Bartlett har øvd stor innflytelse på engelsk psykologi.

## Referanser
USU Linux

**USU Linux** (bulgarsk: УСУ; Учи Свободен с Убунту) er en bulgarsk Linuxdistribusjon som er basert på Debian og Ubuntu. Operativsystemet har åpen kildekode, og benytter skrivebordsmiljøet KDE.

Prosjektet ble innledet av Bruce Perens i slutten av 2003. Etter 2005 med den store suksessen til distribusjonene Ubuntu, Fedora og Red Hat Enterprise Linux som hadde mange av de samme målsetninger som UserLinux, mistet prosjektet sin store giv. Ingen programvare ble lansert, og prosjektet ble til slutt forkastet.

## Eksterne lenker
* offisiell hjemmeside
WIENUX

**WIENUX** er en tidligere Linuxdistribusjon som var basert på Debian og som ble utviklet i byen Wien i Østerrike. Hensikten med distribusjonen var å erstatte proprietære operativsystemer for stasjonære PC-er med frie og åpne alternativer, basert på KDE, OpenOffice.org og Firefox.

WIENUX versjon 1.0 ble lansert 7. oktober 2005 under GNU General Public License og var tilgjengelig for fri nedlasting fra distribusjonens hjemmeside inntil 2008 da nedlastingsiden ble tatt ned. I 2009 gikk man tilbake til proprietære løsninger og de fleste datamaskiner ble utstyrt med Microsoft Windows.

## Referanser
EM i friidrett 2016 – 200 meter kvinner

**[[200 meter]] kvinner** under EM i friidrett 2016 fant sted den 6. og 7. juli 2016 på Olympisch Stadion i Amsterdam, Nederland. Øvelsen bestod av innledende runde, semifinale og finale. De tolv høyest rangerte utøverne var automatisk kvalifisert til semifinalene.   

## Program

## Resultater

### Runde 1

De tre første i hvert heat (Q) og de fire raskeste ellers 4 (q) gikk videre til semifinalene.

Vind:Heat 1: +0,9 m/s, Heat 2: +1,1 m/s, Heat 3: +0,2 m/s, Heat 4: +0,7 m/s

### Semifinaler

De to første i hvert heat (Q) og de to raskeste ellers (q) gikk videre til semifinalene.

Vind:Heat 1: 0,0 m/s, Heat 2: 0,0 m/s, Heat 3: +1,3 m/s

### Finale
Vind: -0,4 m/s

## Referanser


## Eksterne lenker
* amsterdam2016.org, offisielt nettsted for mesterskapet
Mislykket stat

En **mislykket stat** er en stat som har gått i oppløsning og som ikke lenger er i stand til å oppfylle sine borgeres grunnleggende behov eller til å ta det ansvar for å levere offentlige tjenester som forventes av en suveren regjering.

Det skilles mellom *mislykkede stater* («failed states») og *sårbare stater* («fragile states»). Washington DC-baserte Fund for Peace sier at en sårbar stat kjennetegnes av følgende egenskaper:
* Tap av kontroll over eget territorium, inklusive evnen til å håndheve statens maktmonopol.
* Tap av legitim autoritet til å fatte kollektive beslutninger.
* Manglende evne til å levere offentlige tjenester.
* Manglende evne til å delta i som et fullverdig medlem av det internasjonale samfunn.
Når disse vilkårene er tilstede ser man ofte en utbredelse av utstrakt korrupsjon og kriminalitet, sterk økonomisk nedgang, flyktningstrømmer og involvering fra ikke-statlige aktører.

Hvilken grad av kontroll det forventes av et statsapparatet for at det skal unngå betegnelsen mislykket stat ("failed state") kan variere. Betegnelsen mislykket stat er kontroversiell og betegnelsen kan ha geopolitiske konsekvenser dersom den kommer fra en kilde med stor autoritet.

Begrepet har også høstet kritikk. For det første for å være en overgeneraliserende og en fellesbetegnelse for en rekke ulike statlige problemer blant høyst ulike land, uten å ta høyde for naturlige forskjeller mellom stater. For det andre har begrepet blitt kritisert for å bli brukt politisk for å legitimere militær innblanding og/eller statsbyggingsprosjekter etter vestlig mønster.

## Referanser


## Eksterne lenker
* Fragile States Index *[[Fund for Peace]]*
Robinson i skjærgaarden

***Robinson i skjærgaarden*** (svensk: **) er en svensk stumfilmkomedie fra 1920 regissert av Rune Carlsten, som også skrev manuset sammen med Sam Ask. De animerte innslagene i filmen ble gjort av Paul Myrén. 

Både duplikatnegativ og visningskopi eksisterer.

I forbindelse med innspillingen ble to av skuespillerne, Mary Johnson og Einar Rød, ektepar.

## Innspillingsfakta
Den ble spilt inn i august &ndash; september 1920 i Skandiaateljén i Långängen og Tobaksholmen i Vaxholm.

## Handling
Enkekonsulinne Silfverdahl eier et hus i skjærgården. Hennes ene datter er nygift, mens den andre (Britta) elsker legestudenten Einar Falk. Moren ser helst at hun gifter seg med den fete bankiren Agathon. De nygifte skal ut på langseilas med Britta og Agathon. Etter en kort tids reise tas Einar om bord i hemmelighet. Agathon blir sjøsyk og velger å forlate selskapet med *[[Robinson Crusoe]]* som lektyre. Han tar seg i land på en ubebodd øy der han drømmer om at han blir jaget av ville dyr og andre redselsfullheter akkurat som romanfiguren selv. Agathon våkner når han faller ned fra et tre. Han prøver så godt han kan å gjøre sin tilværelse på øya behagelig, ettersom han ikke er i stand til å ta seg derifra. Agathons robinsonade blir langvarig og han får et stadig villere utseende.

Når seilerselskapet vender hjem etter langturen oppdager det at Agathon ikke har kommet hjem som forventet. Et selskap med mennesker kommer til holmen (hvor Agathon befinner seg) for å ha piknik. De leser i avisa at en sinnssyk forbryter har rømt fra et sykehus i nærheten. Når Agathon dukker opp i sin robinsonmundur tror de at han er denne mannen. Selskapet tar seg til Vaxholm hvor det anmelder intermezzoet til politiet som rykker ut til øya for å overbemanne den mistenkte. Politiet setter tvangstrøye på Agathon. Han blir ført til sykehuset og tas imot av Einar Falk, som nå er ferdig utdannet som lege. Det ryddes opp i misforståelsen. Agathon får et skikkelig vomfyll og er fornøyd med sin skjebne, selv om Brita velger Einar til sin forlovede.

## Rolleliste
* Eric Lindholm - Bankir Agathon 
* Lotten Almlöf - Enkekonsulinne Silverdahl 
* Mary Johnson - Brita, enkekonsulinnens ugifte datter 
* Carlo Keil-Möller - Einar Falk, cand.med. 
* Einar Rød - Den nygifte 
* Sie Holmquist - Den nygifte, Britas søster 
* Torsten Winge - Den ene mannen i seilerselskapet

## Referanser


## Eksterne lenker
*